Niqab

Niqāb, eller nikab, er et hodeplagg som dekker hele ansiktet, bortsett fra øynene. Plagget bæres av noen muslimske kvinner som en del av en heldekkende hijab. Plagget brukes mye i deler av Midtøsten, men kan også finnes brukt i Nord-Afrika, Sørøst-Asia og det Indiske subkontinent. Plagget er mest utbredt i landene på Den arabiske halvøy.Facinghistory - A Brief History of the Veil in Islam (besøkt 29.11.2015)

 Opprinnelse 
Det blir av og til hevdet at ansiktsløret opprinnelig var en del av kvinnens bekledning i noen klasser i det bysantinske imperiet, og at det så ble tatt inn i muslimsk kultur etter den arabiske erobring av Midtøsten.Se for eksempel F.R.C. Bagley, "Introduction", in B. Spuler, A History of the Muslim World. The Age of the Caliphs, 1995, X; for et annet syn T. Dawson, "Propriety, practicality and pleasure : the parameters of women's dress in Byzantium, A.D. 1000-1200", in L. Garland (ed.), Byzantine women: varieties of experience 800-1200, 2006, 41-76. Imidlertid, selv om bysantinsk kunst før islam viser kvinner med tilslørt hode/hår, så viser den aldri kvinner med tilslørt ansikt. Den greske geografen Strabo, som skrev i det første århundret e.Kr, refererer til noen persiske kvinner som dekket ansiktet, og den kristne forfatteren Tertullian, som levde i det tredje århundret, refererer i sitt verk "Tilsløringen av jomfruer" til to hedenske kvinner i "Arabia" som bærer et slør som dekker hele ansiktet.The Veiling of Virgins Ch. 17. Tertullian skriver, "De hedenske kvinner i Arabia, som ikke bare dekker sine hoder, men også hele ansiktet, slik at de heller vil nyte halve lyset med ett øye enn å prostituere sitt ansikt, vil dømme deg. (Judicabunt vos Arabiae feminae ethnicae quae non caput, sed faciem totam tegunt, ut uno oculo liberato contentae sint dimidiam frui lucem quam totam faciem prostituere)." Disse tidlige kildene viser at det fantes bruk av ansiktslør blant kvinner i Arabia og Persia lenge før islam.

 Forbud 
Bruken av ansiktdekkende slør har vært omstridt moderne tid. Spesielt i den vestlige verden der enkelte land har nedlagt forbud mot det. I 2015 fikk Frankrike medhold av Den europeiske menneskerettsdomstolen for et slikt forbud for offentlig ansatte. Et tilsvarende forbud mot å dekke til ansiktet på offentlig sted fikk støtte fra samme domstol i 2014.NRK - Slør-forbud ikke i strid med menneskerettighetene (27.11.2015) Flere andre land har helt eller delvis forbud eller restriksjoner mot ansiktdekkende slør. 

Plagget er også forbudt i flere muslimske land, blant dem Syria, Tyrkia og Egypt.

 Ulike typer hodeplagg for muslimske kvinner 

 Referanser 

 Eksterne lenker 

 Rapport om brugen af niqab og burka, Københavns Universitet

Kategori:Arabiske ord og uttrykk
Kategori:Islam
Kategori:Hodeplagg